9. การจัดการ

9.1 โครงสร้างการจัดการ ณ 31 ธันวาคม 2555

(1) คณะกรรมการบริษัท

คณะกรรมการบริษัท เมโทรสตาร์ พร็อพเพอร์ตี้ จำกัด (มหาชน) ประกอบดัวยผู้ทรงคุณวุฒิที่มีความรู้
ความสามารถ และประสบการณ์ที่เป็นประโยชน์ต่อบริษัท จำนวน 8 ท่าน ประกอบด้วย

+----+---------------------------+-----------------+------------------+
| ลำ | รายชื่อ                     | ตำแหน่ง          | จำนวนครั้งที่ประชุมใน |
| ดับ |                           |                 |                  |
|    |                           |                 | รอบ ม.ค. - ธ.ค.  |
|    |                           |                 | 55               |
+----+---------------------------+-----------------+------------------+
| 1. | นายชัชวาลย์ เจียรวนนท์        | ประธานกรรมการ   | 1                |
+----+---------------------------+-----------------+------------------+
| 2. | นายวีระ บูรพชัยศรี            | กรรมการ         | 5                |
+----+---------------------------+-----------------+------------------+
| 3. | นางวิภาวดี บูรพชัยศรี          | กรรมการ         | 5                |
+----+---------------------------+-----------------+------------------+
| 4. | นางสาวพิมพ์ใจ บูรพชัยศรี       | กรรมการ         | 5                |
+----+---------------------------+-----------------+------------------+
| 5. | นางพิไล เปี่ยมพงศ์สานต์        | กรรมการ         | 5                |
+----+---------------------------+-----------------+------------------+
| 6. | นายไพบูลย์ ศิริภาณุเสถียร       | กรรมการ         | 5                |
+----+---------------------------+-----------------+------------------+
| 7. | พันตำรวจเอกหญิง กิดานันท์ คมขำ | กรรมการ         | 5                |
+----+---------------------------+-----------------+------------------+
| 8. | นายธนเดช คุพวงศ์            | กรรมการ         | 5                |
+----+---------------------------+-----------------+------------------+

หมายเหตุ : - ในรอบ ม.ค.-ธ.ค.55 มีการประชุมคณะกรรมการบริษัททั้งสิ้น 5 ครั้ง

- คุณชัชวาลย์ เจียรวนนท์ ได้ลาออกจากการเป็นประธานกรรมการ โดยมีผลตั้งแต่วันที่ 1 มีนาคม
2555

ขอบเขตและอำนาจหน้าที่ของคณะกรรมการบริษัท

คณะกรรมการมีอำนาจและหน้าที่และความรับผิดชอบในการจัดการบริษัทให้เป็นไปตามกฎหมาย
วัตถุประสงค์ และข้อบังคับของบริษัท
ตลอดจนมติของที่ประชุมผู้ถือหุ้นที่ชอบด้วยกฎหมายด้วยความซื่อสัตย์สุจริต
และระมัดระวังรักษาผลประโยชน์ของบริษัท โดยสรุปอำนาจหน้าที่และความรับผิดชอบที่สำคัญได้ ดังนี้

  1. จัดให้มีการประชุมผู้ถือหุ้นเป็นการประชุมสามัญประจำปี ภายใน 4 เดือน
  นับแต่วันสิ้นสุดรอบระยะเวลาบัญชีของบริษัท

  2. จัดให้มีการประชุมคณะกรรมการอย่างน้อย 3 เดือนต่อครั้ง

  3. จัดให้มีการทำงบดุลและงบกำไรขาดทุนของบริษัท ณ วันสิ้นสุดรอบระยะเวลาบัญชีของบริษัท
  ซึ่งผู้สอบบัญชีตรวจสอบแล้ว และนำเสนอต่อที่ประชุมผู้ถือหุ้นเพื่อพิจารณาและอนุมัติ

  4. คณะกรรมการอาจมอบอำนาจให้กรรมการคนหนึ่งหรือหลายคนหรือบุคคลอื่นใดปฏิบัติการ

  อย่างหนึ่งอย่างใดแทนคณะกรรมการได้โดยอยู่ภายใต้การควบคุมของคณะกรรมการหรืออาจ

  มอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในระยะเวลา

  ที่คณะกรรมการเห็นสมควรซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขบุคคลที่

  ได้รับมอบอำนาจหรืออำนาจนั้นๆ ได้เมื่อเห็นสมควร

ทั้งนี้ คณะกรรมการอาจมอบอำนาจให้ คณะกรรมการบริหาร กรรมการท่านใดท่านหนึ่งหรือหลายท่าน
มีอำนาจหน้าที่ในการปฏิบัติงานต่างๆ
โดยมีรายละเอียดการมอบอำนาจตามขอบเขตอำนาจหน้าที่ของคณะผู้บริหาร
ซึ่งการมอบอำนาจนั้นต้องไม่มีลักษณะเป็นการมอบอำนาจที่ทำให้คณะกรรมการบริหาร
กรรมการท่านใดท่านหนึ่งหรือหลายท่าน
สามารถพิจารณาและอนุมัติรายการที่ผู้รับมอบอำนาจหรือบุคคลที่อาจมีความขัดแย้ง
มีส่วนได้เสียหรือมีความขัดแย้งทางผลประโยชน์อื่นใดทำกับบริษัทหรือ บริษัทย่อย
ยกเว้นเป็นการอนุมัติรายการที่เป็นรายการค้าปกติที่เป็นไปตามนโยบายและหลักเกณฑ์ที่คณะกรรมการพิจารณาและอนุมัติไว้แล้ว

  5. กำหนดเป้าหมาย แนวทาง นโยบาย แผนงาน และงบประมาณของบริษัท ควบคุมกำกับ
  ดูแลการบริหารและการจัดการของคณะผู้บริหารให้เป็นไปตามนโยบายที่ได้รับมอบหมาย
  เว้นแต่ในเรื่องดังต่อไปนี้ คณะกรรมการต้องได้รับมติอนุมัติจากที่ประชุมผู้ถือหุ้นก่อนการดำเนินการ
  อันได้แก่ เรื่องที่กฎหมายกำหนดให้ต้องได้รับมติอนุมัติจากที่ประชุมผู้ถือหุ้น เช่น การเพิ่มทุน
  การลดทุน การออกหุ้นกู้
  การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น
  หรือการซื้อหรือรับโอนกิจการของบริษัทอื่นมาเป็นของบริษัท
  การแก้ไขหนังสือบริคณห์สนธิหรือข้อบังคับ เป็นต้น

  นอกจากนี้
  คณะกรรมการยังมีขอบเขตหน้าที่ในการกำกับดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ อาทิ
  การทำรายการที่เกี่ยวโยงกันและการซื้อหรือขายทรัพย์สินที่สำคัญตามกฏเกณฑ์ของตลาดหลักทรัพย์แห่งประเทศไทย
  หรือกฎหมายที่เกี่ยวข้องกับธุรกิจของบริษัท

  6. พิจารณาโครงสร้างการบริหารงาน แต่งตั้งคณะกรรมการบริหาร ประธานกรรมการบริหาร
  และกรรมการผู้จัดการ และคณะกรรมการอื่นตามความเหมาะสม
  รวมถึงการประเมินผลการปฏิบัติงานและกำหนดค่าตอบแทนของฝ่ายบริหาร

  7. ติดตามผลการดำเนินงานให้เป็นไปตามแผนงานและงบประมาณอย่างต่อเนื่อง

  8.
  กรรมการจะต้องไม่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
  หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดในห้างหุ้นส่วนจำกัด
  หรือเป็นกรรมการของบริษัทเอกชน หรือบริษัทอื่นที่ประกอบกิจการอันมีสภาพอย่างเดียวกัน
  และเป็นการแข่งขันกับกิจการของบริษัทไม่ว่าจะทำเพื่อประโยชน์ตนหรือเพื่อประโยชน์ผู้อื่น
  เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

  9. กรรมการต้องแจ้งให้บริษัททราบโดยไม่ชักช้า
  หากมีส่วนได้เสียไม่ว่าโดยตรงหรือโดยอ้อมในสัญญาที่บริษัททำขึ้นหรือถือหุ้นหรือหุ้นกู้เพิ่มขึ้นหรือลดลงในบริษัทหรือบริษัทในเครือ
  ทั้งนี้ กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
  หรืออาจมีความขัดแย้งทางผลประโยชน์อื่นใดกับบริษัท ให้กรรมการซึ่งมีส่วนได้เสียในเรื่องใด
  ไม่มีสิทธิอนุมัติการทำรายการในเรื่องนั้น

(2) เลขานุการบริษัท

เพื่อให้เป็นไปตามหลักการกำกับดูแลกิจการที่ดีของบริษัทจดทะเบียน
และตามข้อกำหนดของพระราชบัญญัติหลักทรัพย์และตลาดหลักทรัพย์ บริษัทได้แต่งตั้ง นายธนเดช
คุพวงศ์ ดำรงตำแหน่งเลขานุการบริษัท ตั้งแต่วันที่ 26 กุมภาพันธ์ 2552
ตามมติที่ประชุมคณะกรรมการ ครั้งที่ 1/2552 โดยมีขอบเขตอำนาจหน้าที่ ดังนี้

จัดทำและเก็บรักษาเอกสารสำคัญของบริษัท

เก็บรักษารายงานการมีส่วนได้เสีย และดำเนินการอื่นๆ ตามที่คณะกรรมการกำกับตลาดทุนกำหนด

เรียกประชุมคณะกรรมการ กรรมการตรวจสอบเฉพาะเรื่อง

จัดทำรายงานการประชุม และเอกสารสำคัญต่างๆ ได้แก่ การจัดหาสถานที่ประชุมคณะกรรมการบริษัท ประชุมผู้ถือหุ้น การกำหนดวาระการประชุม พร้อมเอกสารประกอบการประชุม การจดบันทึกรายงานการประชุมทั้งหมด

จัดทำรายงานประจำปีของบริษัท เพื่อเสนอต่อที่ประชุมผู้ถือหุ้น

จัดประชุมผู้ถือหุ้น ดูแลผู้ถือหุ้น และนักลงทุน

ร่างนโยบายด้านการบริหารต่างๆ

ดูแลให้บริษัท และคณะกรรมการปฏิบัติตามกฎหมาย และกฎเกณฑ์ของ คณะกรรมการกำกับหลักทรัพย์และตลาดหลักทรัพย์ (กลต.) และตลาดหลักทรัพย์แห่งประเทศไทย (ตลท.)

ส่งเสริมให้บริษัท มีมาตรฐานด้านบรรษัทภิบาลที่เหมาะสม

เป็นนายทะเบียนของบริษัทและการประสานงานเกี่ยวกับการจ่ายเงินปันผล

ดำเนินการตามมติที่ประชุมกรรมการ หรือมติที่ประชุมผู้ถือหุ้น

(3) คณะกรรมการบริหาร (Executive Committee)

ในปี 2555 คณะกรรมการบริหารของบริษัท มีจำนวน 3 ท่าน ประกอบด้วย

+-----+--------------------------+-------------------------------------+
| ล   | รายชื่อ                    | ตำแหน่ง                              |
| ำดับ |                          |                                     |
+-----+--------------------------+-------------------------------------+
| 1   | นายวีระ บูรพชัยศรี           | ประธานกรรมการบริหาร                  |
| .   |                          |                                     |
+-----+--------------------------+-------------------------------------+
| 2   | นางวิภาวดี บูรพชัยศรี         | กรรมการบริหาร                        |
| .   |                          |                                     |
+-----+--------------------------+-------------------------------------+
| 3   | นายธนเดช คุพวงศ์           | กรรมการบริหาร                        |
| .   |                          |                                     |
+-----+--------------------------+-------------------------------------+

ขอบเขตและอำนาจหน้าที่ของคณะกรรมการบริหาร

คณะกรรมการบริหารมีอำนาจ หน้าที่
และความรับผิดชอบตามที่คณะกรรมการบริษัทกำหนดและมอบหมาย
และตามขอบเขตอำนาจหน้าที่และความรับผิดชอบที่กำหนดโดยคณะกรรมการบริษัท
โดยสรุปอำนาจหน้าที่และความรับผิดชอบที่สำคัญได้ ดังนี้

  1.
  รับผิดชอบการบริหารงานในเรื่องเกี่ยวกับการดำเนินงานตามปกติธุระและงานบริหารของบริษัท
  กำหนด แผนธุรกิจ งบประมาณ โครงสร้างการบริหารงาน และอำนาจการบริหารต่างๆ
  ของบริษัท หลักเกณฑ์ในการดำเนินธุรกิจให้สอดคล้องกับสภาพเศรษฐกิจ
  เพื่อเสนอให้ที่ประชุมคณะกรรมการของบริษัทพิจารณาและอนุมัติและ/หรือให้ความเห็นชอบ
  รวมตลอดถึงการตรวจสอบและติดตามผลการดำเนินงานของบริษัทตามนโยบายที่กำหนด

  2. ดำเนินกิจการและบริหารกิจการของบริษัทตามวัตถุประสงค์ ข้อบังคับ นโยบาย ระเบียบ
  ข้อกำหนด คำสั่ง
  และมติของที่ประชุมคณะกรรมการและ/หรือมติที่ประชุมผู้ถือหุ้นของบริษัททุกประการ

  3. พิจารณากำหนดนโยบาย ทิศทาง และกลยุทธ์ การดำเนินธุรกิจของบริษัท กำหนดแผนการเงิน
  งบประมาณ การบริหารทรัพยากรบุคคล การลงทุนด้านเทคโนโลยีสารสนเทศ การประชาสัมพันธ์
  เพื่อนำเสนอต่อที่ประชุมคณะกรรมการเป็นผู้พิจารณากำหนดต่อไป

  4.
  มีอำนาจแต่งตั้งและควบคุมกำกับดูแลให้การดำเนินงานของคณะทำงานที่แต่งตั้งบรรลุตามนโยบายและเป้าหมายที่กำหนด

  5.
  พิจารณาเรื่องการจัดสรรงบประมาณประจำปีตามที่ฝ่ายจัดการเสนอก่อนที่จะนำเสนอให้คณะกรรมการบริษัทพิจารณาและอนุมัติ

  6. มีอำนาจพิจารณา อนุมัติ การใช้จ่ายทางการเงินในด้านสินทรัพย์ฝ่ายทุน (Capital
  Expenditure) ในวงเงิน (แต่ละรายการ) ไม่เกิน 25 ล้านบาท ทั้งนี้
  เรื่องดังกล่าวจะต้องนำเสนอต่อที่ประชุมคณะกรรมการบริษัทเพื่อพิจารณาอนุมัติ/ให้สัตยาบันต่อไป

  7. อนุมัติการใช้จ่ายเงินลงทุนที่สำคัญๆ
  ที่ได้กำหนดไว้ในงบประมาณรายจ่ายประจำปีตามที่จะได้รับมอบหมายจากคณะกรรมการบริษัท
  หรือตามที่คณะกรรมการบริษัทได้เคยมีมติอนุมัติในหลักการไว้แล้ว

  8. มีอำนาจพิจารณา อนุมัติ การกู้ยืมเงิน การจัดหาวงเงินสินเชื่อ หรือการขอสินเชื่อใดๆ
  ของบริษัท ในวงเงินสำหรับ (แต่ละรายการ)ไม่เกิน 100 ล้านบาท ทั้งนี้
  เรื่องดังกล่าวจะต้องนำเสนอต่อที่ประชุมคณะกรรมการบริษัทเพื่อพิจารณาอนุมัติ/ให้สัตยาบันต่อไป

  9.
  พิจารณาการเสนอจ่ายเงินปันผลระหว่างกาลหรือเงินปันผลประจำปีต่อคณะกรรรมการบริษัทเพื่อพิจารณาและอนุมัติ

  10. กำหนดโครงสร้างองค์กร อำนาจการบริหารองค์กร รวมถึงการแต่งตั้ง การว่าจ้าง
  การโยกย้าย การกำหนดเงินค่าจ้าง ค่าตอบแทน
  โบนัสพนักงานระดับผู้บริหารซึ่งมิได้ดำรงตำแหน่งกรรมการบริหาร และการเลิกจ้าง

  ทั้งนี้ อำนาจของคณะกรรมการบริหารจะไม่รวมถึงการอนุมัติรายการใดที่อาจมีความขัดแย้ง
  หรือรายการใดที่คณะกรรมการบริหาร หรือบุคคลที่อาจมีความขัดแย้ง มีส่วนได้เสีย
  หรือผลประโยชน์ในลักษณะอื่นใดขัดแย้งกับบริษัท หรือบริษัทย่อย
  ตามกฎเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย
  ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการและ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัทหรือกฎหมายที่เกี่ยวข้องกำหนด

(4) คณะกรรมการตรวจสอบ (Audit Committee)

คณะกรรมการตรวจสอบของบริษัท ประกอบด้วยกรรมการอิสระจำนวน 3 คน หรือจำนวน 1 ใน 4
ของกรรมการบริษัทเป็นอย่างน้อย
โดยกรรมการตรวจสอบมีคุณสมบัติตามประกาศของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ และมีความรู้ ความเข้าใจ
และประสบการณ์ด้านบัญชี หรือการเงิน
เพียงพอที่จะทำหน้าที่ในการสอบทานความเชื่อถือของงบการเงิน อย่างน้อย 1 ท่าน
ซึ่งเป็นคณะกรรมการตรวจสอบของบริษัทที่ไม่มีส่วนในการบริหารงาน
ตามหลักเกณฑ์หรือเงื่อนไขของตลาดหลักทรัพย์ แห่งประเทศไทย อยู่ในวาระคราวละ 3 ปี
เมื่อครบกำหนดวาระ กรรมการตรวจสอบสามารถเข้ามาดำรงตำแหน่ง ได้อีก
โดยมีคณะกรรมการตรวจสอบจำนวน 3 ท่าน ประกอบด้วย

  ------ -------------------------------- ---------------------------------
  ลำดับ   รายชื่อ                            ตำแหน่ง

  1.     นางพิไล เปี่ยมพงศ์สานต์               ประธานคณะกรรมการตรวจสอบ

  2.     นายไพบูลย์ ศิริภาณุเสถียร              กรรมการตรวจสอบ

  3.     พ.ต.อ. หญิง กิดานันท์ คมขำ           กรรมการตรวจสอบ
  ------ -------------------------------- ---------------------------------

คณะกรรมการตรวจสอบมีขอบเขต หน้าที่ และความรับผิดชอบ
ตามที่ได้รับมอบหมายจากคณะกรรมการ รวมทั้งการรายงานต่อคณะกรรมการ ดังต่อไปนี้

1. สอบทานให้บริษัทมีการรายงานทางการเงินอย่างถูกต้องและเพียงพอ

  2. สอบทานให้บริษัทมีระบบการควบคุมภายใน (Internal Control) และระบบการตรวจสอบ

  ภายใน(Internal Audit) ที่เหมาะสม และมีประสิทธิภาพ และพิจารณาความเป็นอิสระของ

  หน่วยงานตรวจสอบภายใน ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง

  ผู้อำนวยการตรวจสอบภายใน

  3. สอบทานให้บริษัทปฏิบัติหน้าที่ตามกฎหมายว่าด้วยหลักทรัพย์และตลาดหลักทรัพย์ ข้อกำหนด

  ของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4. พิจารณา คัดเลือก เสนอแต่งตั้งบุคคลซึ่งมีความเป็นอิสระ เพื่อทำหน้าที่เป็นผู้สอบบัญชีของ

บริษัท และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชีโดยไม่มี

ฝ่ายจัดการเข้าร่วมประชุมด้วยอย่างน้อยปีละ 1 ครั้ง

  5. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตาม

  กฎหมายและข้อกำหนดของตลาดหลักทรัพย์ ทั้งนี้เพื่อให้มั่นใจว่ารายการดังกล่าวสมเหตุสมผล

  และเป็นประโยชน์สูงสุดต่อบริษัท

6.  จัดทำรายงานการกำกับดูแลกิจการของคณะกรรมการตรวจสอบ โดยเปิดเผยไว้ในรายงาน

  ประจำปีของบริษัท ซึ่งรายงานดังกล่าวต้องลงนามโดยประธานคณะกรรมการตรวจสอบและ

  ต้องประกอบด้วยข้อมูลอย่างน้อย ดังต่อไปนี้

(ก) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของ

บริษัท

(ข) ความเห็นเกี่ยวกับความเพียงพอของระบบควบคุมภายในของบริษัท

(ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์

ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัท

(ง) ความเห็นเกี่ยวกับความเหมาะสมของผู้สอบบัญชี

(จ) ความเห็นเกี่ยวกับรายการที่อาจมีความขัดแย้งทางผลประโยชน์

(ฉ) จำนวนการประชุมคณะกรรมการตรวจสอบและการเข้าร่วมประชุมของกรรมการ

ตรวจสอบแต่ละท่าน

(ช) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่

ตามกฎบัตร (Charter)

(ซ) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ ภายใต้ขอบเขตหน้าที่และ

ความรับผิดชอบที่ได้รับมอบหมายจากคณะกรรมการบริษัท

7.  คณะกรรมการตรวจสอบมีความรับผิดชอบต่อคณะกรรมการบริษัท ตามหน้าที่และความ

  รับผิดชอบที่ได้รับมอบหมายจากคณะกรรมการบริษัท ในขณะที่ความรับผิดชอบในการ

  ดำเนินงานของบริษัท ต่อบุคคลภายนอกยังเป็นของคณะกรรมการบริษัท ทั้งหมด

(5) ผู้บริหาร (Management Team) 

บริษัทมีผู้บริหารทั้งสิ้น 6 ท่าน ประกอบด้วย

  ------ -------------------------- ----------------------------------------
  ลำดับ   รายชื่อ                      ตำแหน่ง

  1.     นายวีระ บูรพชัยศรี             ประธานกรรมการบริหาร และกรรมการผู้จัดการ

  2.     นายดำริห์ พัฒนะเอนก           ผู้ช่วยกรรมการผู้จัดการฝ่ายพัฒนาธุรกิจและการตลาด

  3.     นายธนเดช คุพวงศ์             กรรมการและผู้อำนวยการฝ่ายการเงิน

  4.     นายสุรัตน์ ปริชาติรุ่งเรือง        ผู้อำนวยการฝ่ายพัฒนาโครงการ

  5.     นางสาวปิยะรัตน์ วัชระพงษ์วินิจ    ผู้อำนวยการฝ่ายบัญชี

  6.     นางสาวถิรนันท์ แสงพึ่งธรรม      ผู้ช่วยผู้อำนวยการฝ่ายประสานงานราชการ
  ------ -------------------------- ----------------------------------------

หมายเหตุ : - คุณสุรัตน์ ปริชาติรุ่งเรือง ได้ลาออกจากการเป็นผู้บริหาร โดยมีผลตั้งแต่วันที่ 1
พฤศจิกายน 2555

อำนาจหน้าที่ของประธานกรรมการบริหาร

1.  ควบคุมดูแลการดำเนินกิจการและ/หรือบริหารงานประจำวันของบริษัท

2.  ดำเนินการหรือปฏิบัติงานให้เป็นไปตามนโยบาย แผนงาน
    และงบประมาณที่ได้รับอนุมัติจากคณะกรรมการและ/หรือคณะกรรมการบริหารของบริษัท

3.  เป็นผู้รับมอบอำนาจของบริษัทในการบริหารกิจการของบริษัทให้เป็นตามวัตถุประสงค์ ข้อบังคับ
    นโยบาย ระเบียบ ข้อกำหนด คำสั่ง มติที่ประชุมผู้ถือหุ้นและ/หรือมติที่ประชุมคณะกรรมการ
    และคณะกรรมการบริหารของบริษัททุกประการ

4.  มีอำนาจแต่งตั้งและบริหารงานคณะทำงานต่างๆ
    เพื่อประโยชน์และประสิทธิภาพของการจัดการที่ดี และโปร่งใส
    และให้มีอำนาจในการมอบอำนาจช่วง
    และ/หรือมอบหมายให้บุคคลอื่นปฏิบัติงานเฉพาะอย่างแทนได้ โดยการมอบอำนาจช่วง
    และ/หรือการมอบหมายดังกล่าวให้อยู่ภายใต้ขอบเขตแห่งการมอบอำนาจตามหนังสือมอบอำนาจซึ่งได้ผ่านการพิจารณาจากคณะกรรมการบริษัทแล้ว
    และ/หรือให้เป็นไปตามระเบียบ ข้อกำหนด หรือคำสั่งที่คณะกรรมการของบริษัท
    และ/หรือบริษัทได้กำหนดไว้

5.  กำหนดภารกิจ วัตถุประสงค์ แนวทาง นโยบายของบริษัท
    รวมถึงการสั่งการและกำกับดูแลการดำเนินงานโดยรวม
    เพื่อให้เกิดประโยชน์สูงสุดในการบริหารงาน

6.  ติดตามและประเมินผลการดำเนินงานของบริษัทอย่างสม่ำเสมอ
    เพื่อป้องกันความเสี่ยงจากปัจจัยต่างๆ ทั้งจากภายในและภายนอกบริษัท

7.  มีอำนาจพิจารณาว่าจ้างพนักงาน และบรรจุแต่งตั้ง ตลอดจนการโอน
    โยกย้ายข้ามสายงาน/ฝ่าย/แผนกหรือการพ้นจากการเป็นพนักงาน

8.  มีอำนาจ ออกคำสั่ง ระเบียบ ประกาศ บันทึก
    เพื่อให้การปฏิบัติงานเป็นไปตามนโยบายและผลประโยชน์ของบริษัท และเพื่อรักษาระเบียบ
    วินัย การทำงานภายในองค์กร

9.  ปฏิบัติหน้าที่อื่นๆ ตามที่ได้รับมอบหมาย จากคณะกรรมการบริษัทเป็นคราวๆ ไป

10. วงเงินอนุมัติของประธานกรรมการบริหารให้เป็นไปตามคู่มืออำนาจดำเนินการที่บริษัทประกาศใช้

ขอบเขตอำนาจ หน้าที่ และความรับผิดชอบของกรรมการผู้จัดการ

1.  ควบคุมดูแลการดำเนินกิจการและ/หรือบริหารงานประจำวันของบริษัท

2.  ดำเนินการหรือปฏิบัติงานให้เป็นไปตามนโยบาย แผนงาน
    และงบประมาณที่ได้รับอนุมัติจากคณะกรรมการและ/หรือคณะกรรมการบริหารของบริษัท

3.  เป็นผู้รับมอบอำนาจของบริษัทในการบริหารกิจการของบริษัทให้เป็นตามวัตถุประสงค์ ข้อบังคับ
    นโยบาย ระเบียบ ข้อกำหนด คำสั่ง มติที่ประชุมผู้ถือหุ้นและ/หรือมติที่ประชุมคณะกรรมการ
    (และคณะกรรมการบริหารของบริษัททุกประการ)

4.  มีอำนาจแต่งตั้งและบริหารงานคณะทำงานต่างๆ
    เพื่อประโยชน์และประสิทธิภาพของการจัดการที่ดี และโปร่งใส
    และให้มีอำนาจในการมอบอำนาจช่วง
    และ/หรือมอบหมายให้บุคคลอื่นปฏิบัติงานเฉพาะอย่างแทนได้ โดยการมอบอำนาจช่วง
    และ/หรือการมอบหมายดังกล่าวให้อยู่ภายใต้ขอบเขตแห่งการมอบอำนาจตามหนังสือมอบอำนาจซึ่งได้ผ่านการพิจารณาจากคณะกรรมการบริษัทแล้ว
    และ/หรือให้เป็นไปตามระเบียบ ข้อกำหนด หรือคำสั่งที่คณะกรรมการของบริษัท
    และ/หรือบริษัทได้กำหนดไว้

5.  กำหนดภารกิจ วัตถุประสงค์ แนวทาง นโยบายของบริษัท
    รวมถึงการสั่งการและกำกับดูแลการดำเนินงานโดยรวม
    เพื่อให้เกิดประโยชน์สูงสุดในการบริหารงาน

6.  ติดตามและประเมินผลการดำเนินงานของบริษัทอย่างสม่ำเสมอ
    เพื่อป้องกันความเสี่ยงจากปัจจัยต่างๆ ทั้งจากภายในและภายนอกบริษัท

7.  มีอำนาจพิจารณาว่าจ้างพนักงาน และบรรจุแต่งตั้ง ตลอดจนการโอน
    โยกย้ายข้ามสายงาน/ฝ่าย/แผนกหรือการพ้นจากการเป็นพนักงาน

8.  มีอำนาจ ออกคำสั่ง ระเบียบ ประกาศ บันทึก
    เพื่อให้การปฏิบัติงานเป็นไปตามนโยบายและผลประโยชน์ของบริษัท และเพื่อรักษาระเบียบ
    วินัย การทำงานภายในองค์กร

9.  ปฏิบัติหน้าที่อื่นๆ ตามที่ได้รับมอบหมาย จากคณะกรรมการบริษัทเป็นคราวๆ ไป

10. วงเงินอนุมัติของกรรมการผู้จัดการให้เป็นไปตามคู่มืออำนาจดำเนินการที่บริษัทประกาศใช้

  ทั้งนี้ อำนาจของประธานกรรมการบริหาร
  และกรรมการผู้จัดการตลอดจนการมอบอำนาจแก่บุคคลอื่นที่เห็นสมควร
  จะไม่รวมถึงอำนาจและ/หรือการมอบอำนาจในการอนุมัติรายการใดที่ผู้รับมอบอำนาจ
  หรือบุคคลที่อาจมีความขัดแย้ง มีส่วนได้เสียหรือผลประโยชน์ในลักษณะอื่นใดขัดแย้งกับบริษัท
  ตามกฎเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย
  ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการและ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัทหรือกฎหมายที่เกี่ยวข้องกำหนด

สรุปวงเงินอำนาจอนุมัติที่สำคัญของคณะกรรมการบริษัท ประธานกรรมการบริหารและกรรมการผู้จัดการจากคู่มืออำนาจดำเนินการที่บริษัทประกาศใช้

+----+-----------------------------+-----------+------------+---------+
| ลำ | รายละเอียด                   | คณะกร     | ประธาน     | กรรมการ |
| ดับ |                             | รมการบริษัท |            |         |
|    |                             |           | กร         | ผู้จัดการ  |
|    |                             |           | รมการบริหาร |         |
+----+-----------------------------+-----------+------------+---------+
| 1. | งบประมาณรายจ่ายโครงการเพื่อขาย |          | -          | -       |
|    |                             |           |            |         |
|    | -   ประจำปี                  |           |            |         |
+----+-----------------------------+-----------+------------+---------+
|    | -                           |           |           | -       |
|    |   งบเพิ่มเติมระหว่างปีวงเงินไม่เกิน |           |            |         |
|    |     80.0 ล้านบาท             |           |            |         |
|    |     ต่อรายการต่อโครงการ       |           |            |         |
+----+-----------------------------+-----------+------------+---------+
|    | -                           |          | -          | -       |
|    |  งบเพิ่มเติมระหว่างปีวงเงินเกินกว่า |           |            |         |
|    |     80.0                    |           |            |         |
|    |     ล้านบาทต่อรายการต่อโครงการ |           |            |         |
+----+-----------------------------+-----------+------------+---------+
| 2. | การทบทวนโคร                 |           |            |         |
|    | งการลงทุนเมื่อโครงการลงทุนนั้นเกิน |           |            |         |
|    | วงเงินงบประมาณที่ได้รับอนุมัติไว้แล้ว |           |            |         |
+----+-----------------------------+-----------+------------+---------+
|    | -   เพิ่มได้ไม่เกิน 80.0 ล้านบาท  |           |           | -       |
|    |     และไม่เกิน 50%            |           |            |         |
|    |     ของงบประมาณเดิม          |           |            |         |
+----+-----------------------------+-----------+------------+---------+
|    | -   เพิ่มได้เกินกว่า 80.0 ล้านบาท |          | -          | -       |
|    |     หรือเกิน 50%              |           |            |         |
|    |     ของงบประมาณเดิม          |           |            |         |
+----+-----------------------------+-----------+------------+---------+
| 3. | การ                         |           |            |         |
|    | ขอใช้งบประมาณรายจ่ายลงทุนต่อครั้ง |           |            |         |
+----+-----------------------------+-----------+------------+---------+
|    | -   วงเงินไม่เกิน 5.0          |           |            |        |
|    |     ล้านบาทต่อครั้ง             |           |            |         |
+----+-----------------------------+-----------+------------+---------+
|    | -   วงเงินเกินกว่า 5.0         |           |           | -       |
|    |     ล้านบาทต่อครั้ง             |           |            |         |
+----+-----------------------------+-----------+------------+---------+
| 4. | การอนุมัติจ่ายค่าก่อสร้า           |           |            |         |
|    | งตามงบประมาณที่ได้รับการอนุมัติแล้ว |           |            |         |
+----+-----------------------------+-----------+------------+---------+
|    | -   วงเงินไม่เกิน 2.0 ล้านบาท   |           |            |        |
+----+-----------------------------+-----------+------------+---------+
|    | -   วงเงินไม่เกิน 10.0 ล้านบาท  |           |           | -       |
+----+-----------------------------+-----------+------------+---------+
|    | -   วงเงินเกินกว่า 10.0 ล้านบาท |          | -          | -       |
+----+-----------------------------+-----------+------------+---------+

หมายเหตุ : 1. งบประมาณรายจ่ายโครงการเพื่อขายประจำปี หมายถึง งบประมาณสำหรับโครงการพัฒนาอสังหาริมทรัพย์เพื่อขายที่จะดำเนินการในปีถัดไปที่นำเสนอต่อคณะกรรมการบริษัทเพื่อขออนุมัติประจำปี 

 2. งบประมาณรายจ่ายโครงการเพื่อขาย เพิ่มเติมระหว่างปี หมายถึง โครงการพัฒนาอสังหาริมทรัพย์เพื่อขายโครงการใหม่ที่ไม่ได้ขออนุมัติตามข้อ 1

3. การทบทวนโครงการลงทุน หมายถึง
กรณีที่โครงการพัฒนาอสังหาริมทรัพย์เพื่อขายที่ได้มีการขออนุมัติวงเงินไว้แล้วตามข้อ 1 และ 2
แต่ใช้เกินวงเงินงบประมาณที่ได้รับอนุมัติ

4. งบประมาณรายจ่ายลงทุนต่อครั้ง หมายถึง เมื่อได้รับอนุมัติงบประมาณในข้อ 1-3 แล้ว
เมื่อจะเบิกจ่ายแต่ละครั้ง จะต้องขออนุมัติเป็นครั้งๆ ไปตามอำนาจดำเนินการ

9.2 การสรรหากรรมการและผู้บริหาร

ปัจจุบันบริษัทได้มีการแต่งตั้งคณะกรรมการสรรหาและกำหนดค่าตอบแทน
เพื่อคัดเลือกบุคคลที่จะแต่งตั้ง เข้ามาดำรงตำแหน่งเป็นกรรมการ แต่เมื่อตำแหน่งกรรมการว่างลง
คณะอนุกรรมการดังกล่าวจะเป็นผู้ทำหน้าที่สรรหาและคัดเลือกบุคคลที่จะมาดำรงตำแหน่งแทน
โดยพิจารณาจากปัจจัยหลักต่างๆ อันได้แก่ ความรู้ ความสามารถ ประสบการณ์ที่เกี่ยวข้องกับธุรกิจ
และต้องเป็นผู้มีคุณสมบัติและไม่มีลักษณะต้องห้ามตามที่กำหนดโดยกฎหมายว่าด้วยบริษัทมหาชนจำกัด
และประกาศคณะกรรมการกำกับหลักทรัพย์และตลาดหลักทรัพย์
นอกจากนี้คณะกรรมการชุดนี้ยังมีหน้าที่ในการกำหนดค่าตอบแทนให้แก่กรรมการที่มิได้เป็นผู้บริหารของบริษัทด้วย

 ปัจจุบันคณะอนุกรรมการสรรหาและกำหนดค่าตอบแทนยังคงใช้หลักเกณฑ์ในการแต่งตั้งและถอดถอนกรรมการตามที่คณะกรรมการบริษัทกำหนดไว้ ดังนี้

1.  คณะกรรมการบริษัทประกอบด้วยกรรมการอย่างน้อย 5 คน เลือกตั้งโดยที่ประชุมผู้ถือหุ้น
    โดยกรรมการไม่น้อยกว่ากึ่งหนึ่งของจำนวนกรรมการทั้งหมดนั้น ต้องมีถิ่นที่อยู่ในราชอาณาจักร

2.  ในการประชุมผู้ถือหุ้นสามัญประจำปีทุกครั้ง ให้กรรมการลาออกจากตำแหน่งหนึ่งในสาม
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสาม
    กรรมการที่จะต้องลาออกจากตำแหน่งในปีแรกและปีที่สองภายหลังจดทะเบียนบริษัทนั้นให้จับสลากกันว่าผู้ใดจะออก
    ส่วนปีหลังๆ ต่อไป ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
    โดยกรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ได้

3.  ที่ประชุมผู้ถือหุ้นเป็นผู้แต่งตั้งกรรมการโดยใช้เสียงข้างมากตามหลักเกณฑ์และวิธีการ ดังต่อไปนี้

    1.  ผู้ถือหุ้นคนหนึ่ง มีคะแนนเสียงเท่ากับจำนวนหุ้นที่ตนถือ

    2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดเลือกตั้งบุคคลคนเดียว
        หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

    3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
        ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้น
        ให้ผู้เป็นประธานเป็นผู้ออกเสียงชี้ขาด

4.  ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
    คณะกรรมการบริษัทอาจเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัดเข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่าสองเดือน บุคคลซึ่งเข้าเป็นกรรมการแทนดังกล่าว
    จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการซึ่งตนแทน
    มติของคณะกรรมการตามวรรคหนึ่งต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

5.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
    ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียงลงคะแนน
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียงลงคะแนน

9.3 ค่าตอบแทนกรรมการและผู้บริหาร 

(1) ค่าตอบแทนที่เป็นตัวเงิน

คณะกรรมการ ค่าเบี้ยประชุม (ล้านบาท) โบนัส (ล้านบาท)

1. นายชัชวาล เจียรวนนท์ 0.010 0.21

2. นายวีระ บูรพชัยศรี - -

3. นางวิภาวดี บูรพชัยศรี - -

4. นางสาวพิมพ์ใจ บูรพชัยศรี 0.060 0.11

5. นางพิไล เปี่ยมพงศ์สานต์ 0.085 0.20

6. นายไพบูลย์ ศิริภาณุเสถียร 0.085 0.11

7. พ.ต.อ. หญิง กิดานันท์ คมขำ 0.085 0.15

8. นายธนเดช คุพวงศ์ - -

รวม 0.325 0.78

หมายเหตุ : - คุณชัชวาลย์ เจียรวนนท์ ได้ลาออกจากการเป็นประธานกรรมการ
โดยมีผลตั้งแต่วันที่ 1 มีนาคม 2555

ผู้บริหาร

ค่าตอบแทนผู้บริหารของบริษัทประกอบด้วย 7 ราย เป็นจำนวนผู้บริหารที่ระบุในหัวข้อ 9.1 (5)
ซึ่งมีจำนวน 6 ราย และนางวิภาวดี บูรพชัยศรี ซึ่งเป็นกรรมการบริหาร

บาท

เงินเดือน 9,376,400

โบนัส -

เงินสมทบกองทุนและอื่นๆ 44,100

รวม 9,420,500

(2) ค่าตอบแทนอื่น 

-ไม่มี-

9.4 การกำกับดูแลกิจการ

เพื่อให้สอดคล้องตามแนวทางที่ตลาดหลักทรัพย์กำหนด
บริษัทได้กำหนดนโยบายการกำกับดูแลกิจการที่ดีของบริษัท (Good Corporate Governance)
เป็นความจำเป็นต่อการดำรงอยู่ของกิจการ และการมีระบบการกำกับดูแลกิจการที่ดี
มีระบบการวัดผลการดำเนินงานที่มีประสิทธิภาพ
จะช่วยส่งเสริมให้กิจการมีการพัฒนาและเติบโตในระดับที่เหมาะสม โดยรายละเอียดของนโยบายมี
ดังนี้

รายงานการปฏิบัติตามหลักการการกำกับดูแลกิจการที่ดี

1.  นโยบายเกี่ยวกับการกำกับดูแลกิจการ

คณะกรรมการได้ตระหนักถึงความสำคัญของการเป็นบรรษัทภิบาลที่ดี
เพื่อสร้างความเชื่อมั่นให้แก่ผู้ถือหุ้น ผู้ลงทุนและผู้เกี่ยวข้องทุกฝ่าย
ซึ่งในที่สุดจะนำไปสู่การเพิ่มขีดความสามารถในการแข่งขันของกิจการและความเจริญเติบโตที่ยั่งยืน
โดยจะเป็นการเสริมสร้างความโปร่งใสและประสิทธิภาพของฝ่ายจัดการ

คณะกรรมการจึงได้กำหนดนโยบายสนับสนุนการกำกับดูแลกิจการขึ้นโดยมุ่งเน้นในเรื่องกรรมการบริษัท
ความโปร่งใสในการดำเนินงานและการเปิดเผยข้อมูล
การกำกับดูแลฝ่ายบริหารให้ดำเนินการตามนโยบายอย่างมีประสิทธิภาพเพื่อประโยชน์ในระยะยาวของผู้ถือหุ้นภายใต้กรอบข้อกำหนดของกฎหมาย
และจริยธรรมทางธุรกิจ

2.  สิทธิของผู้ถือหุ้น

บริษัทให้ความเคารพต่อสิทธิขั้นพื้นฐานของผู้ถือหุ้น ทั้งในฐานะของนักลงทุนและในฐานะเจ้าของบริษัท
ด้วยการปฏิบัติต่อผู้ถือหุ้นอย่างเท่าเทียมกัน ซึ่งผู้ถือหุ้นสามารถรับทราบผลการดำเนินงาน
นโยบายการบริหารงาน หรือการเข้าทำรายการที่เกี่ยวโยงกันอย่างถูกต้อง
ครบถ้วนตามความเป็นจริงผ่านช่องทางเว็บไซต์ของตลาดหลักทรัพย์แห่งประเทศไทย คือ
www.set.or.th ผู้ถือหุ้นสามารถมั่นใจได้ว่าสิทธิดังกล่าวได้รับการคุ้มครองและปฏิบัติด้วยดีเสมอ
ยกตัวอย่างเช่น

  - สิทธิในการเข้าร่วมประชุมสามัญผู้ถือหุ้น ซึ่งจัดให้มีปีละ 1 ครั้ง ในวัน เวลา
  และสถานที่ที่เหมาะสม โดยบริษัทได้ส่งหนังสือนัดประชุมพร้อมเอกสารข้อมูล
  ประกอบการประชุมที่มีรายละเอียดเพียงพอครบถ้วน
  ที่แสดงรายละเอียดความเป็นมาและความเห็นของคณะกรรมการบริษัทในทุกวาระ
  และมีรายละเอียดในเรื่อง ดังนี้

-   ข้อมูลของบุคคลที่ได้รับการเสนอชื่อให้เข้าดำรงตำแหน่งกรรมการแทนกรรมการที่ครบกำหนดออกจากตำแหน่งตามวาระ

-   ข้อมูลของบุคคลที่เสนอชื่อให้เข้าดำรงตำแหน่งกรรมการ

-   ข้อบังคับของบริษัทเฉพาะที่เกี่ยวกับการประชุมผู้ถือหุ้น

-   เอกสารและหลักฐานที่ผู้เข้าร่วมประชุมต้องแสดงก่อนเข้าร่วมประชุม วิธีการมอบฉันทะ
    การลงทะเบียน และการออกเสียงลงคะแนนในการประชุมผู้ถือหุ้น

-   แผนที่สถานที่จัดการประชุมสามัญผู้ถือหุ้น

-   หนังสือมอบฉันทะ แบบ ข. (แบบที่กำหนดรายการต่างๆ
    ที่จะมอบฉันทะที่ละเอียดชัดเจนตายตัว) ทั้งนี้ บริษัทได้จัดทำหนังสือมอบฉันทะ
    ตามแบบประกาศของกระทรวงพาณิชย์ซึ่งมี 3 แบบ คือ แบบ ก. แบบ ข. และ แบบ ค.
    โดยให้สิทธิแก่ผู้ถือหุ้นในการเลือกหนังสือมอบฉันทะแบบ ใดแบบหนึ่งก็ได้ โดยสามารถ
    Download หนังสือมอบฉันทะจากทางเว็บไซต์ของบริษัท ทั้งนี้
    เพื่อให้ผู้ถือหุ้นใช้ประกอบการพิจารณาตัดสินใจ ลงคะแนนในวาระต่างๆ
    เป็นการล่วงหน้าไม่น้อยกว่า 7 วัน นอกจากนี้
    บริษัทได้ลงประกาศโฆษณาในหนังสือพิมพ์เป็นเวลาติดต่อกัน 3 วัน ก่อนวันประชุมไม่น้อยกว่า 3
    วัน และด้านการลงทะเบียนเข้าประชุมเป็นไปโดยสะดวก
    สามารถลงทะเบียนล่วงหน้าก่อนการประชุมไม่น้อยกว่า 1 ชั่วโมง

  -
  บริษัทได้เพิ่มช่องทางการเผยแพร่หนังสือนัดประชุมผู้ถือหุ้นและเอกสารประกอบการประชุมผ่านทางเว็บไซต์ของบริษัท
  คือ www.metrostarprop.com เพื่อให้ผู้ถือหุ้นมีเวลาพิจารณาวาระที่สำคัญต่างๆ มากยิ่งขึ้น

  - บริษัทให้สิทธิแก่ผู้ถือหุ้นที่เข้ามาร่วมประชุมผู้ถือหุ้นในภายหลังที่ได้เริ่มการประชุมแล้ว
  โดยมีสิทธิออกเสียงลงคะแนนในวาระที่อยู่ระหว่างการพิจารณาและยังไม่ได้ลงมติ
  พร้อมนับเป็นองค์ประชุมตั้งแต่วาระที่เข้าร่วมประชุมและออกเสียง เป็นต้นไป

  - ในการประชุมผู้ถือหุ้น ก่อนเริ่มการประชุมตามวาระ ได้มีการแนะนำคณะกรรมการทุกท่าน
  และผู้สอบบัญชีของบริษัทที่เข้าร่วมประชุมด้วยต่อผู้ถือหุ้น
  พร้อมทั้งชี้แจงให้ผู้ถือหุ้นทราบถึงวิธีการในการลงคะแนนเสียง และสิทธิของผู้ถือหุ้น
  โดยประธานที่ประชุมทำหน้าที่ควบคุมการประชุมให้เป็นไปตามลำดับวาระที่แจ้งในหนังสือนัดประชุมผู้ถือหุ้น
  จัดสรรเวลาให้เหมาะสมเพียงพอสำหรับการนำเสนอประเด็นต่างๆ ของแต่ละวาระ
  รวมทั้งเปิดโอกาสให้ผู้ถือหุ้นแสดงความคิดเห็น ซักถามเรื่องต่างๆ
  เกี่ยวกับการดำเนินธุรกิจของบริษัท พร้อมทั้งมีการบันทึกการประชุมอย่างถูกต้องครบถ้วน
  และสรุปการลงมติและนับคะแนนเสียงด้วยความโปร่งใสและเป็นธรรม

  - ประชุมสามัญผู้ถือหุ้นประจำปี 2555 วาระเลือกตั้งกรรมการแทนกรรมการที่ออกตามวาระ
  บริษัทได้เปิดโอกาสให้ผู้ถือหุ้นลงคะแนนเสียงเลือกตั้งกรรมการเป็นรายบุคคล ทั้งนี้
  เพื่อเปิดโอกาสให้ผู้ถือหุ้นมีสิทธิเลือกกรรมการที่ต้องการได้อย่างแท้จริง

  - ในระหว่างการประชุมคณะกรรมการบริษัทได้เปิดโอกาสให้ผู้ถือหุ้นแสดงความคิดเห็น
  ข้อเสนอแนะ หรือตั้งคำถามในวาระต่างๆ อย่างอิสระก่อนลงมติ

  - บริษัทได้ดำเนินการจัดทำรายงานการประชุมผู้ถือหุ้น
  ภายหลังที่ประชุมผู้ถือหุ้นสิ้นสุดลงอย่างละเอียด ครบถ้วน
  ตามข้อเท็จจริงที่ปรากฏในการประชุมผู้ถือหุ้น โดยจัดส่งให้แก่ตลาดหลักทรัพย์แห่งประเทศไทย
  และกระทรวงพาณิชย์ภายใน 14 วันหลังการประชุม พร้อมทั้งเผยแพร่ผ่านทางเว็บไซต์ของบริษัท
  คือ www.metrostarprop.com

  - ปัจจุบันบริษัทอยู่ในระหว่างการพิจารณาศึกษาหลักเกณฑ์ ความเหมาะสม
  และความเป็นไปได้ในการเปิดโอกาสให้ผู้ถือหุ้นรายย่อยสามารถเสนอรายชื่อกรรมการ
  และวาระประชุมผ่านช่องทางเว็บไซต์ของบริษัทโดยคำนึงถึงประโยชน์สูงสุดของบริษัท

3. การปฏิบัติต่อผู้ถือหุ้นอย่างเท่าเทียมกัน

บริษัทดำเนินธุรกิจโดยยึดหลักคุณธรรม จริยธรรม รับผิดชอบต่อสังคมและผู้ที่เกี่ยวข้องกับทุกฝ่าย
คณะกรรมการบริษัทปฏิบัติหน้าที่โดยคำนึงถึงผลประโยชน์ที่ดีที่สุดสำหรับผู้ถือหุ้นอย่างเท่าเทียมกัน
โดยให้ความสำคัญและเคารพต่อสิทธิแห่งความเป็นเจ้าของของผู้ถือหุ้น
โดยไม่เอื้อประโยชน์ต่อผู้มีส่วนได้เสียกลุ่มใดกลุ่มหนึ่ง ทั้งนี้
ผู้ถือหุ้นจึงสามารถมั่นใจได้ว่าสิทธิของตนจะได้รับการคุ้มครองและปฏิบัติด้วยดีเสมอ

-   บริษัทเปิดเผยข้อมูลให้ผู้ถือหุ้นทราบอย่างเพียงพอ ทันเวลา
    และทั่วถึงเกี่ยวกับผลการดำเนินงาน นโยบายการบริหารงาน
    ข้อมูลการทำรายการที่เกี่ยวโยงกันอย่างถูกต้อง ครบถ้วน
    รวมถึงการเผยแพร่ข้อมูลที่จำเป็นต่อการตัดสินใจของผู้ถือหุ้น
    ผ่านช่องทางเว็บไซต์ของตลาดหลักทรัพย์แห่งประเทศไทย www.set.or.th
    และเว็บไซต์บริษัท คือ www.metrostarprop.com

-   บริษัทจัดการประชุมผู้ถือหุ้นให้เป็นไปตามลำดับวาระที่แจ้งไว้ในหนังสือนัดประชุมผู้ถือหุ้น
    โดยบริษัทจะไม่เพิ่มวาระการประชุมโดยไม่ได้แจ้งให้ผู้ถือหุ้น ทราบล่วงหน้า
    หากจะมีการเพิ่มวาระเพื่อพิจารณาเรื่องอื่นนอกเหนือจากที่กำหนดไว้ในหนังสือนัดประชุมผู้ถือหุ้นจะต้องได้รับอนุมัติจากที่ประชุมผู้ถือหุ้นด้วยคะแนนเสียงไม่น้อยกว่า
    1 ใน 3 ของจำนวนหุ้นที่จำหน่ายทั้งหมดและมีสิทธิ์ออกเสียง

ในการประชุมผู้ถือหุ้นทุกครั้ง บริษัทได้ดำเนินการจัดส่งหนังสือนัดประชุม พร้อมเอกสารข้อมูลประกอบการประชุมโดยมีรายละเอียดครบถ้วนถูกต้อง รวมทั้งความเห็นของคณะกรรมการบริษัทในแต่ละวาระอย่างเพียงพอภายในระยะเวลาที่กฎหมายกำหนด และเผยแพร่หนังสือนัดประชุมผู้ถือหุ้น และเอกสารประกอบการประชุมเป็นการล่วงหน้าก่อนการประชุม เพื่อให้ผู้ถือหุ้นได้มีเวลาในการพิจารณามากยิ่งขึ้นในเว็บไซต์บริษัท คือ www.metrostarprop.com

หากผู้ถือหุ้นไม่สามารถเข้าร่วมประชุมได้ บริษัทได้จัดส่งให้มีหนังสือมอบฉันทะ ตามแบบของกระทรวงพาณิชย์ไปพร้อมหนังสือนัดประชุมผู้ถือหุ้น เพื่อให้ผู้ถือหุ้นที่ประสงค์จะมอบฉันทะให้ผู้อื่นมาประชุมแทน โดยเลือกที่จะมอบฉันทะให้บุคคลใดบุคคลหนึ่งแทน หรือกรรมการอิสระคนใดคนหนึ่ง ของบริษัทเข้าร่วมประชุมแทนเพื่อเป็นการรักษาสิทธิของผู้ถือหุ้นได้

การกำหนดให้สิทธิออกเสียงในที่ประชุมผู้ถือหุ้นเป็นไปตามจำนวนหุ้นที่ผู้ถือหุ้นถืออยู่ โดยหนึ่งหุ้นมีสิทธิเท่ากับหนึ่งเสียง

  4. การประชุมผู้ถือหุ้น

คณะกรรมการของบริษัทได้ให้ความสำคัญต่อการประชุมผู้ถือหุ้นเป็นอย่างยิ่ง
โดยในการประชุมผู้ถือหุ้นของบริษัท จะมีกรรมการเข้าร่วมประชุมด้วย
ตามรายชื่อที่เปิดเผยไว้ในรายงานการประชุม โดยระหว่างการประชุม
ประธานในที่ประชุมได้เปิดโอกาสให้ผู้ถือหุ้นตรวจสอบการดำเนินงานของบริษัท
สอบถามแสดงความคิดเห็น และเสนอแนะข้อคิดเห็นหรือแนวทางต่างๆ อย่างเท่าเทียมกัน
และได้ทำการบันทึกประเด็น ซักถาม และข้อคิดเห็นที่สำคัญไว้ในรายงานการประชุมเป็นที่เรียบร้อย

5. สิทธิของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
พนักงานและผู้บริหารของบริษัท หรือผู้มีส่วนได้เสียภายนอก ได้แก่ คู่แข่ง
เจ้าหนี้ภาครัฐและหน่วยงานอื่นๆ ที่เกี่ยวข้อง
เนื่องจากบริษัทตระหนักถึงแรงสนับสนุนจากผู้มีส่วนได้เสียต่างๆ
ซึ่งจะสร้างความสามารถในการแข่งขันและสร้างกำไรให้กับบริษัท
ซึ่งถือว่าเป็นการสร้างความสำเร็จในระยะยาวของบริษัทได้ โดยมีรายละเอียด ดังนี้

-   พนักงาน : บริษัทได้ปฏิบัติกับพนักงานอย่างเท่าเทียม เป็นธรรม
    และให้ผลตอบแทนที่เหมาะสมเพื่อเป็นการรักษาบุคลากรที่มีคุณภาพให้อยู่กับบริษัทได้

-   คู่ค้า : บริษัทมีการซื้อสินค้าและบริการจากคู่ค้าเป็นไปตามเงื่อนไขทางการค้า
    รวมถึงการปฏิบัติตามสัญญาต่อคู่ค้า

-   เจ้าหนี้ : บริษัทปฏิบัติตามเงื่อนไขการกู้ยืมเงินตามข้อตกลง

-   ลูกค้า : บริษัทเอาใจใส่และรับผิดชอบต่อลูกค้า ผลิตสินค้าที่มีคุณภาพและมาตรฐาน
    และมีหน่วยงานหรือบุคคลที่ทำหน้าที่รับข้อร้องเรียนของลูกค้าเพื่อรีบดำเนินการให้แก่ลูกค้าโดยเร็วที่สุด

-   คู่แข่ง : บริษัทประพฤติตามกรอบกติกาการแข่งขันที่ดี
    รักษาบรรทัดฐานของข้อพึงปฏิบัติในการแข่งขัน หลีกเลี่ยงวิธีการไม่สุจริตเพื่อทำลายคู่แข่ง

-   ชุมชน : มีความรับผิดชอบต่อสภาพแวดล้อมของชุมชน และสังคม โดยที่ผ่านมาบริษัทได้ให้ความ
    สำคัญอย่างยิ่งต่อสิ่งแวดล้อม
    บริษัทได้ปฏิบัติตามกฎหมายและกฎระเบียบของหน่วยงานที่เกี่ยวข้อง เช่น
    สำนักงานนโยบายและแผนทรัพยากรธรรมชาติและสิ่งแวดล้อม สำนักงานโยธา
    กรุงเทพมหานคร หรือหน่วยงานทางปกครองท้องที่อย่างเคร่งครัด
    โดยบริษัทมักจะสามารถปฏิบัติได้ดีกว่าเกณฑ์ที่ทางการตั้งไว้

  6. ภาวะผู้นำและวิสัยทัศน์

คณะกรรมการได้มีส่วนร่วมในการให้ความเห็นชอบ วิสัยทัศน์ ภารกิจ กลยุทธ์ เป้าหมาย แผนธุรกิจ
และงบประมาณของบริษัท ตลอดจนกำกับดูแลให้ฝ่ายจัดการดำเนินการให้
เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการ และความมั่นคงสูงสุดให้แก่ผู้ถือหุ้น

  7. ความขัดแย้งทางผลประโยชน์

บริษัทได้จัดตั้งคณะกรรมการตรวจสอบ เพื่อทำหน้าที่พิจารณาการเปิดเผยข้อมูลของบริษัท
ในกรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน นอกจากนี้
คณะกรรมการบริษัทยังมีหน้าที่ดูแลไม่ให้เกิดความขัดแย้งทางผลประโยชน์ระหว่างผู้มีส่วนได้เสียของบริษัท
พร้อมทั้งกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษรและกำหนดนโยบายและวิธีการดูแลไม่ให้ผู้บริหารและผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตน
ดังนี้

รายการที่อาจมีความขัดแย้งทางผลประโยชน์ :
คณะกรรมการได้ทราบถึงรายการที่มีความขัดแย้งทางผลประโยชน์และรายการที่เกี่ยวโยงกัน
และได้พิจารณาความเหมาะสมอย่างรอบคอบทุกครั้ง
รวมทั้งมีการปฏิบัติตามหลักเกณฑ์ของตลาดหลักทรัพย์
โดยราคาและเงื่อนไขเสมือนทำรายการกับบุคคลภายนอก (Arm’s Length Basis)
และได้เปิดเผยรายละเอียดมูลค่ารายการคู่สัญญา เหตุผล/ความจำเป็นไว้ในรายงานประจำปี
และแบบ 56-1 แล้ว
และบริษัทยังได้กำหนดนโยบายและวิธีการดูแลไม่ให้ผู้บริหารและผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตน

  8. จริยธรรมธุรกิจ

บริษัทได้ออกข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ และพนักงาน เรียกว่า
“คู่มือจริยธรรมทางธุรกิจ”
เพื่อให้ผู้เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทด้วยความซื่อสัตย์ สุจริต
และเที่ยงธรรม ทั้งการปฏิบัติต่อบริษัท และผู้มีส่วนได้เสียทุกกลุ่ม สาธารณชน และสังคม
โดยบริษัทได้ประกาศแจ้งแก่ผู้เกี่ยวข้องได้รับทราบและถือปฏิบัติ
และบริษัทได้ติดต่อสื่อสารกับพนักงานอย่างสม่ำเสมอ
และติดตามการปฏิบัติตามแนวทางดังกล่าวเป็นประจำ

  9. การถ่วงดุลของกรรมการที่ไม่เป็นผู้บริหาร

  บริษัทมีคณะกรรมการทั้งสิ้นจำนวน 8 ท่าน โดยมีรายละเอียด ดังนี้

-   กรรมการที่เป็นผู้บริหาร จำนวน 3 ท่าน คิดเป็นสัดส่วน 1 ใน 3 ของกรรมการทั้งคณะ

-   กรรมการที่ไม่ได้เป็นผู้บริหาร จำนวน 2 ท่าน คิดเป็นสัดส่วน 1 ใน 2 ของกรรมการทั้งคณะ

-   กรรมการตรวจสอบ จำนวน 3 ท่าน คิดเป็นสัดส่วน 1 ใน 3 ของกรรมการทั้งคณะ

  10. การรวมหรือแยกตำแหน่ง

ประธานกรรมการและประธานกรรมการบริหาร มิได้เป็นบุคคลคนเดียวกัน
เพื่อเป็นการแบ่งแยกอำนาจหน้าที่และตำแหน่งของผู้บริหารอย่างชัดเจน
แม้ว่าจะมีความสัมพันธ์ในฐานะพี่เขยและน้องภรรยา
รวมทั้งมีการกำหนดขอบเขตอำนาจหน้าที่ที่ชัดเจน นอกจากนี้
โครงสร้างคณะกรรมการของบริษัทประกอบด้วยกรรมการอิสระเท่ากับ 1 ใน 4
ของกรรมการทั้งคณะซึ่งจะทำให้เกิดการถ่วงดุลและการสอบทานการบริหารงาน

  11. ค่าตอบแทนกรรมการและผู้บริหาร

ค่าตอบแทนกรรมการ บริษัทได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกับอุตสาหกรรม
และสูงเพียงพอที่จะดึงดูดและรักษากรรมการที่มีคุณสมบัติที่ต้องการ
และได้ขออนุมัติจากที่ประชุมผู้ถือหุ้นแล้ว
กรรมการที่ได้รับมอบหมายให้มีหน้าที่และความรับผิดชอบเพิ่มมากขึ้น
ได้รับค่าตอบแทนที่เหมาะสมกับหน้าที่และความรับผิดชอบที่ได้รับมอบหมายเพิ่มมากขึ้น

  12. การประชุมคณะกรรมการ

คณะกรรมการมีกำหนดประชุมโดยปกติเป็นประจำทุก 3 เดือนหรืออย่างน้อย 4 ครั้งต่อปี
และมีการประชุมพิเศษเพิ่มตามความจำเป็น โดยมีการกำหนดวาระชัดเจน ล่วงหน้า
และมีวาระพิจารณาติดตามผลการดำเนินงานเป็นประจำ
ฝ่ายธุรการและกฎหมายบริษัทจะได้จัดหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้าอย่างน้อย
7 วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม ทั้งนี้
โดยกำหนดให้มีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

  13. คณะอนุกรรมการ

บริษัทได้มีการแต่งตั้งคณะอนุกรรมการ เพื่อช่วยในการกำกับดูแลกิจการของบริษัทดังนี้คือ
คณะกรรมการตรวจสอบ ประกอบด้วยกรรมการที่เป็นอิสระจำนวน 3 ท่าน โดยอย่างน้อย 2
ท่านเป็นผู้ที่มีความรู้ด้านบัญชีหรือการเงิน

  14. ระบบการควบคุมและการตรวจสอบภายใน

บริษัทให้ความสำคัญกับระบบการควบคุมภายใน โดยได้ดำเนินการสรรหาและคัดเลือกบริษัท อิซี
แอคเคาท์ติ้ง จำกัด
เพื่อทำหน้าที่ตรวจสอบภายในและช่วยเสนอแนะเพื่อแก้ไขจุดอ่อนของระบบการควบคุมภายในของบริษัท
และให้มีการจัดทำคู่มือตรวจสอบภายใน โดยบริษัท อิซี แอคเคาท์ติ้ง
จำกัดไม่ได้เป็นผู้สอบบัญชีของบริษัท และมีความเป็นอิสระในการรายงานผลการตรวจสอบ
โดยจะรายงานตรงต่อคณะกรรมการตรวจสอบ
บริษัทได้จัดให้มีการประชุมคณะกรรมการตรวจสอบอย่างน้อยทุก 3
เดือนก่อนมีการจัดประชุมคณะกรรมการบริษัท

  15. รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินของบริษัท
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
มีการเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ และใช้ดุลยพินิจอย่างระมัดระวัง
และประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน นอกจากนี้
คณะกรรมการบริษัทได้จัดให้มีการดำรงรักษาไว้ซึ่งระบบควบคุมภายในที่มีประสิทธิภาพ
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
เพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

  16. ความสัมพันธ์กับผู้ลงทุน

คณะกรรมการบริษัทตระหนักดีว่าข้อมูลของบริษัท ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้ส่วนเสียของบริษัท
จึงได้กำชับให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วน
ตรงต่อความเป็นจริงเชื่อถือได้สม่ำเสมอและทันเวลา ซึ่งฝ่ายบริหารของบริษัท
ได้ให้ความสำคัญและยึดถือปฏิบัติมาโดยตลอด ในส่วนของงานด้านผู้ลงทุนสัมพันธ์นั้น
บริษัทยังไม่จัดตั้งหน่วยงานขึ้นเฉพาะ
แต่ได้มอบหมายให้กรรมการผู้จัดการทำหน้าที่ติดต่อสื่อสารกับผู้ลงทุนสถาบัน ผู้ถือหุ้น
รวมทั้งนักวิเคราะห์ และภาครัฐที่เกี่ยวข้อง เนื่องจากกิจกรรมในเรื่องดังกล่าวยังไม่มากนัก
ซึ่งผู้ลงทุนสามารถติดต่อขอ ทราบข้อมูลบริษัทได้ที่โทร 02-742-7887 หรือที่ e-mail address :
mtsp@metrostarprop.com และที่เว็ปไซด์ www.metrostarprop.com

นอกจากนี้ บริษัทมีนโยบายปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of
Best Practices of Listed Companies) ซึ่งเกี่ยวกับหน้าที่
ความรับผิดชอบของคณะกรรมการบริษัท เช่น กรรมการต้องปฏิบัติตามกฎหมาย ข้อบังคับของบริษัท
มีความซื่อสัตย์สุจริต มีความรับผิดชอบต่อผู้ถือหุ้น มีความรู้ความสามารถประสบการณ์
มีความตั้งใจดำเนินธุรกิจอย่างต่อเนื่อง มีหน้าที่กำหนดนโยบายและทิศทางการดำเนินงานของบริษัท
และมีการกำกับควบคุมดูแลให้ฝ่ายจัดการดำเนินการให้เป็นตามนโยบายที่กำหนดไว้อย่างมีประสิทธิภาพและประสิทธิผล
คณะกรรมการบริษัทมีความรับผิดชอบต่อรายงานทางการเงิน เป็นต้น นอกจากนี้
บริษัทยังมีการจัดให้มีการประชุมคณะกรรมการอย่างสม่ำเสมอ
มีการแต่งตั้งคณะกรรมการตรวจสอบเพื่อเข้ามาควบคุมดูแลการดำเนินงานของบริษัท

อย่างไรก็ตามบริษัทได้กำหนดให้ใช้หลักการกำกับดูแลกิจการที่ดี
ตามแนวทางหลักการกำกับดูแลกิจการที่ดีสำหรับบริษัทจดทะเบียน ปี 2549
ของตลาดหลักทรัพย์มาปรับใช้เท่าที่พิจารณาเห็นว่าเหมาะสมกับโครงสร้างและสภาพการดำเนินธุรกิจของบริษัท
ดังนี้

หลักการเรื่อง สิทธิของผู้ถือหุ้น และการปฏิบัติต่อผู้ถือหุ้นอย่างเท่าเทียมกัน (อ้างถึง
นโยบายการกำกับดูแลกิจการข้อ 2. และ ข้อ 4. )

  ข้อ 1. บริษัทกำหนดให้มีการปกป้องสิทธิของผู้ถือหุ้น และส่งเสริมให้ผู้ถือหุ้นใช้สิทธิ ครอบคลุม

  พื้นฐาน ตามที่กฎหมายกำหนด

  ข้อ 2. ในปี 2550
  ที่ผ่านมาบริษัทกำหนดให้สิทธิแก่ผู้ถือหุ้นในการศึกษาสารสนเทศของบริษัทได้อย่างเสรี
  และไม่มีการปฏิบัติที่จะเป็นการลิดรอนสิทธิของผู้ถือหุ้น
  โดยไม่มีการเพิ่มวาระหรือแจกเอกสารสำคัญเพิ่มเติม ภายหลังการส่งหนังสือเชิญประชุม และ
  มีแนวทางกำหนดให้ใช้สำหรับการประชุมผู้ถือหุ้นทุกครั้ง

ข้อ 3. บริษัทมีแนวทางปฏิบัติเพื่ออำนวยความสะดวกให้ผู้ถือหุ้นได้ใช้สิทธิของผู้ถือหุ้น อย่าง

เต็มที่ เช่น

  3.1 บริษัทจะจัดให้มีการเผยแพร่หนังสือเชิญประชุมและเอกสารประกอบการประชุมผ่าน

  ทาง website บริษัทซึ่งเป็นข้อมูลเดียวกับที่จัดส่งในรูปแบบเอกสาร

3.2 บริษัทส่งหนังสือเชิญประชุมล่วงหน้าก่อนวันประชุมตามที่กฎหมายกำหนด

  3.3 บริษัทระบุประธานกรรมการตรวจสอบ หรือกรรมการตรวจสอบ ซึ่งเป็นกรรมการ

  อิสระของบริษัท เป็นผู้รับมอบฉันทะจากผู้ถือหุ้น

3.4 การเปิดโอกาสให้ผู้ถือหุ้นซักถามแสดงความเห็นอย่างเต็มที่ เป็นต้น

  ข้อ 4.
  ตามหลักการเปิดโอกาสให้ผู้ถือหุ้นส่วนน้อยเสนอเรื่องเพื่อบรรจุเป็นวาระการประชุมเป็นการ

  ล่วงหน้าและการเสนอชื่อบุคคลเข้าดำรงตำแหน่งกรรมการ คณะกรรมการเห็นว่าเรื่องดังกล่าว

  ยังไม่เหมาะสม กับโครงสร้างของบริษัทและสภาพการดำเนินธุรกิจของบริษัท อย่างไรก็ตาม

  ขณะนี้อยู่ในระหว่างที่บริษัทเตรียมความพร้อมเพื่อรองรับการปฏิบัติการตามหลักการนี้

หลักการอื่นๆ ได้แก่ บทบาทของผู้มีส่วนได้เสีย การเปิดเผยข้อมูลและความโปร่งใส
และความรับผิดชอบของคณะกรรมการ ยังคงเป็นไปตามนโยบายการกำกับดูแลกิจการของบริษัท
ซึ่งมีแนวทางปฏิบัติสอดคล้องกับกฎระเบียบของหน่วยงานราชการที่เกี่ยวข้อง

9.5 การดูแลเรื่องการใช้ข้อมูลภายใน

บริษัทมีนโยบายในการควบคุมมิให้บุคลากรนำข้อมูลภายในองค์กรไปเปิดเผยให้แก่ผู้อื่น
รวมถึงเพื่อผลประโยชน์ส่วนตน โดยบริษัทมีนโยบายและวิธีการดูแลผู้บริหาร ดังนี้

1.  ให้ความรู้แก่กรรมการรวมถึงผู้บริหารฝ่ายต่างๆ
    รับทราบเกี่ยวกับหน้าที่ที่ต้องรายงานการถือครองหลักทรัพย์ของตน คู่สมรส
    และบุตรที่ไม่บรรลุนิติภาวะ
    รวมถึงบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ.2535
    และตามข้อกำหนดของตลาดหลักทรัพย์แห่งประเทศไทย

2.  กำหนดให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    และจัดส่งสำเนารายงานดังกล่าวให้แก่บริษัท
    ในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

3.  ดำเนินการส่งหนังสือเวียนแจ้งให้ผู้บริหารทราบว่า
    ผู้บริหารหรือหน่วยงานที่ได้รับทราบข้อมูลภายในที่เป็นสาระสำคัญ
    ที่มีผลต่อการเปลี่ยนแปลงราคาหลักทรัพย์ จะต้องระงับการซื้อขายหลักทรัพย์ของบริษัทในช่วง 1
    เดือน ก่อนที่งบการเงินหรือข้อมูลภายในนั้นจะเปิดเผยต่อสาธารณะชน
    และห้ามมิให้เปิดเผยข้อมูลที่เป็นสาระสำคัญนั้นต่อบุคคลภายนอก หรือบุคคลที่ไม่มีหน้าที่เกี่ยวข้อง

ทั้งนี้ หากผู้ที่เกี่ยวข้องฝ่าฝืนข้อกำหนดในเรื่องเกี่ยวกับการใช้ข้อมูลภายในดังกล่าว
ถือว่าได้กระทำผิดข้อบังคับของบริษัท จะมีโทษทางวินัยตามที่ได้กำหนดไว้ใน
“ข้อบังคับเกี่ยวกับการทำงานของบริษัท เมโทรสตาร์ พร็อพเพอร์ตี้ จำกัด (มหาชน)”
โดยบทลงโทษทางวินัยมี 4 ประการโดยขึ้นกับลักษณะแห่งความผิด
หรือความหนักเบาของการกระทำผิดหรือตามความร้ายแรงที่เกิดขึ้น คือ

-   ตักเตือนด้วยวาจา

-   ตักเตือนเป็นลายลักษณ์อักษร

-   ตักเตือนเป็นลายลักษณ์อักษร และพักงานโดยไม่ได้รับค่าจ้างไม่เกิน 7 วัน

-   เลิกจ้างโดยไม่จ่ายค่าชดเชย

9.6 บุคลากร 

ณ วันที่ 31 ธันวาคม 2555 บริษัทมีพนักงานทั้งสิ้น 22 คน (รวมผู้บริหาร)

+-------------+---------------------------------------+----------------+
| ลำดับ        | สายงาน                                | จำนวน          |
+-------------+---------------------------------------+----------------+
| 1.          | ฝ่ายการเงิน                             | 1              |
+-------------+---------------------------------------+----------------+
| 2.          | ฝ่ายบัญชี                                | 3              |
+-------------+---------------------------------------+----------------+
| 3.          | ฝ่ายพัฒนาธุรกิจและการตลาด                 | 4              |
+-------------+---------------------------------------+----------------+
| 4.          | ฝ่ายพัฒนาโครงการ                        | 3              |
+-------------+---------------------------------------+----------------+
| 5.          | ฝ่ายธุรการ บุคคล และกฎหมาย               | 7              |
+-------------+---------------------------------------+----------------+
| 6.          | ฝ่ายจัดซื้อ                               | 1              |
|             |                                       |                |
| 7.          | สำนักกรรมการ                           | 3              |
+-------------+---------------------------------------+----------------+
|             | รวม                                   | 22             |
+-------------+---------------------------------------+----------------+

นอกจากนี้ บริษัทได้มีพนักงาน อีกจำนวน 120 คน ที่ทำงานอยู่ภายใน โครงการ แมริออท
เอ็คเซ็คคิวทีฟ อพาร์ทเม้นท์ สาทร วิสต้า - กรุงเทพฯ ซึ่งอยู่ภายใต้สัญญาการบริหารงานของบริษัท
เมโทรสตาร์ พร็อพเพอร์ตี้ จำกัด (มหาชน) กับ Marriott Hotels (Thailand) ltd.

ลักษณะผลตอบแทนพนักงานบริษัท

  หน่วย : บาท

+--------------------------------------------------+-------------------+
| ลักษณะผลตอบแทน                                    | ม.ค.-ธ.ค. 2555    |
+--------------------------------------------------+-------------------+
| เงินเดือน                                          | 4,120,500.00      |
|                                                  |                   |
| โบนัส                                             |                   |
|                                                  |                   |
| เงินสมทบกองทุนและอื่นๆ                               |                   |
+--------------------------------------------------+-------------------+
|                                                  |  -                |
+--------------------------------------------------+-------------------+
|                                                  | 99,605.00         |
+--------------------------------------------------+-------------------+
|  รวม                                             | 4,220,105.00      |
+--------------------------------------------------+-------------------+

หมายเหตุ : ผลตอบแทนพนักงานบริษัท ไม่รวมผู้บริหารและพนักงานที่ทำงานในโครงการ แมริออท
เอ็คเซ็คคิวทีฟ อพาร์ทเม้นท์ สาทรวิสต้า - กรุงเทพฯ

เกณฑ์การพิจารณาจ่ายโบนัส

การจ่ายเงินโบนัสจะพิจารณาเป็นคราวๆ ไป โดยมีเกณฑ์ต่างๆ ที่จะต้องนำมาพิจารณาประกอบ
ได้แก่ ผลประกอบการของบริษัท การประเมินผลงานของพนักงานที่ได้รับโบนัส
และอายุงานของพนักงาน

ข้อพิพาททางด้านแรงงาน

- ไม่มี –

นโยบายการพัฒนาพนักงาน

บริษัทมีนโยบายที่จะพัฒนาพนักงานของบริษัทให้มีศักยภาพ เพื่อพร้อมรับมือกับการแข่งขัน
โดยการสนับสนุนให้พนักงานได้มีโอกาสเข้ารับการอบรมในหลักสูตรต่างๆ
ที่เกี่ยวข้องกับการทำงานของบริษัท นอกจากนี้ ในกรณีที่พนักงานต้องการที่จะศึกษาต่อในระดับที่สูงขึ้น
บริษัทก็มีนโยบายที่จะสนับสนุนเช่นกัน